《拳石梅花篇》
清代·曹家达

昔闻娲皇石补天，一拳堕落东海边。不如几千万劫啮冰雪，人间才结梅花缘。

傲骨荦确不可贬，冻云野鹤翔其巅。三生以上难纪极，伐毛洗髓称癯仙。

霜清月落寡侪偶，冷香夜夜生春烟。泊然天与木石性，米颠逋老相忘年。

孤山距此三百里，故人招我梅花篇。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。